Gimmies dra weer SWD-krieketkroon – DieHoorn
Gimmies dra weer SWD-krieketkroon
Langenhoven Gimnasium se eerste krieketspan wat Saterdag weer gekroon is as die SWD o.19 Superligakam­pioenspan. Die span en hul afrigters is voor van links Andreas Schultz (afrigter), Jhadli van Briesies, Johann Muller (kaptein), Jean Bruiners, Sheldon Carelse en Lleyton Avontuur, en agter van links Theo Ferreira (sportbestuurder) Rowan Rondganger, Curwin le Roux, Julian Jacobs, Jayden Dyssel en Godroy Overberg. Regs by die span is die Gimmieskoolhoof Stephanus Potgieter. (Afwesig met neem van foto: Eaj Carew.)
DIE eerste krieketspan van Langenhoven Gimnasium is Saterdag weer gekroon as die SWD o.19-Superligakampioenspan.
Die Gimmies het ná tien wedstryde met 37 punte bo-aan die punteleer geëindig nadat hulle Saterdag die Hoërskool Punt van Mosselbaai op dié se tuisveld met 9 paaltjies geklop het.
Punt het eerste gekolf en was almal uit vir 139 lopies.
Gimmies het hierdie teiken gemaklik verbygesteek met nog 9 paaltjies staande.
Die Hoërskool Sentraal van Beaufort-Wes is met 28 punte die naaswenners van die liga. Verlede jaar se wenner, die Hoër Landbouskool Oakdale van Riversdal, het vierde geëindig met 24 punte en Glenwood House derde met 27 punte.
• Die o.15-superliga is deur die Hoërskool Outeniqua gewen met ’n puntestand van 40 punte ná 10 wedstryde. Langenhoven Gimnasium was met 34 punte die naaswenners. Die verdedigende kampioene, die Hoër Landbouskool Oakdale, was derde. Oakdale se o.15 B-span het die o.15-promosieliga gewen.
Twee rugbyspelers van Laerskool Wesbank is in SWD o.12-rugbyspanne opgeneem
Twee rugbyspelers van die Laerskool Wesbank is in SWD o.12-rugbyspanne opgeneem. Hulle is (van links) Lian Lennox, wat in...
Leerder van Laerskool Wesbank blink uit by SA Gym Games
Liam Hooper van Laerskool Wesbank het by vanjaar se SA Gym Games in Oktober twee goue en ’n silwer...
Laerskool Wesbank leerders neem deel aan die Wes-Kaapse indivuduele Skaakkampioenskappe
Altesame vyf leerders van die Laerskool Wesbank het op Saterdag en Sondag, 19 en 20 Mei, aan die Wes-Kaapse...
Gimnaste van Laerskool Wesbank gekies vir Wes-Kaapse span
Ses gimnaste van die Laerskool Wesbank is gekies vir die Wes-Kaapse span wat van 2 tot 8 Oktober aan...
Meeste skole trots op uitslae
DAAR was verlede Donderdag baie glimlagte in die Klein Karoo, met verskeie skoolhoofde wat hul tevredenheid met die matriekuitslae...
Laerskool Wesbank atlete het goed presteer tydens Laerskool Outeniqua se Valentynsdag-atletiekbyeenkoms
Atlete van Laerskool Wesbank het goed presteer tydens Laerskool Outeniqua se Valentynsdag-atletiekbyeenkoms op 15 Februarie. Voor van links staan...
Langenhoven Gimnasium Gr 11 Top 10-akademiese presteerders
Langenhoven Gimnasium op Oudtshoorn se top 10- akademiese presteerders in graad 11 is voor van links Tillana Eyssen, Sharé...
Laaste ronde van SWD PremierligaOngeregistreerde wen 151ste Parkrun